Pseudonympha

Pseudonympha er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Små til middelsstore (vingespenn 30-55 millimeter), brune sommerfugler med avrundede vinger. Oversiden er brun til brunsvart, noen ganger med et oransje felt i ytre del av forvingen, med en nokså storm, rund, svart flekk med to små, hvite kjerner nær spissen av forvingen. Undersiden av forvingen er brunoransje med gråbrune kanter og en øyeflekk som på oversiden. Bakvingens underside er gråspraglete med 2-6 runde, mørke flekker som danner et bånd i den ytre delen.

 Levevis 
Larvene lever på gras (Poaceae) og også på den sørlige, graslignende gruppen Restionaceae. Disse sommerfuglene finnes helst på høytliggende grasmarker med forholdsvis rikelig nedbør. De flyrt forholdsvis lavt og langsomt, og besøker gjerne blomster.

 Utbredelse 
Slekten er utbredt i det sørlige Afrika (Sør-Afrika, Zimbabwe og Lesotho).

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Ypthimina 
 Slekten Pseudonympha Wallengren, 1857
 Pseudonympha arnoldi van Son, 1941
 Pseudonympha cyclops van Son, 1955
 Pseudonympha gaika Riley, 1938
 Pseudonympha hippia (Cramer, [1779])
 Pseudonympha loxophthalma Vári, 1971
 Pseudonympha machacha Riley, 1938
 Pseudonympha magoides van Son, 1955
 Pseudonympha magus (Fabricius, 1793)
 Pseudonympha narycia Wallengren, 1857
 Pseudonympha paludis Riley, 1938
 Pseudonympha paragaika Vári, 1971
 Pseudonympha penningtoni Riley, 1938
 Pseudonympha poetula Trimen, 1891
 Pseudonympha southeyi Pennington, 1953
 Pseudonympha swanepoeli van Son, 1955
 Pseudonympha trimenii Butler, 1868
 Pseudonympha varii van Son, 1955

 Kilder 
 Markku Savela's Lepidoptera and some other life forms: Sjekkliste over artene. Hentet 19.1. 2012.
 Williams, M. (1994) Butterflies of Southern Africa. Southern Book Publishers, ISBN 1-86812-516-5

 Eksterne lenker 

 Brower, A.V.Z. (2006) Pseudonympha på Tree of life
 Bilde av Pseudonympha trimenii

Kategori:Ringvinger
Kategori:Sommerfugler formelt beskrevet i 1857
Kategori:Dyr formelt beskrevet av Hans Daniel Johan Wallengren